

 Z A P I S N I K
18. sjednice Vijeća Mjesnog odbora Klaka,
održane 14. studenog 2022.
u prostoru objekta mjesne samouprave, Zdenka Škreba 3, 
s početkom u 18,30 sati
NAZOČNI ČLANOVI VIJEĆA: Toma Kukoč, Hrvoje Telišman, Petra Horvat, Nada Dominić Netz, Marko Ivandić, Lidija Katalinić Špoljarić, Antonio Berišić, Domagoj Cindrić
NENAZOČNI ČLANOVI VIJEĆA: Saša Neuberg
Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 17. sjednice Vijeća, održane 25. listopada 2022. bez izmjena.
Na prijedlog predsjednika i članova Vijeća, Vijeće jednoglasno utvrđuje dopunu dnevnoga reda:

1. Molba građana za postavom dodatne ljuljačke na dječjem igralištu u Grižanskoj ulici – donošenje zaključka
D N E V N I   R E D:
1. Prijedlog plana malih komunalnih akcija Mjesnog odbora Klaka  za 2023.

2. Prijedlog radova na održavanju nerazvrstanih cesta Mjesnog odbora Klaka

3. Prijedlog radova na održavanju javnih zelenih površina Mjesnog odbora Klaka

4. Davanje mišljenja na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

5. Davanje mišljenja na Prijedlog programa građenja komunalne infrastrukture na području Grada Zagreba u 2023.

6. Zahtjev za povremeno korištenje prostora mjesne samouprave, Zdenka Škreba 3, za potrebe Streličarskog kluba Dubrava – donošenje zaključka
7. Molba građana za postavom dodatne ljuljačke na dječjem igralištu u Grižanskoj ulici – donošenje zaključka
8. Pitanja, prijedlozi i obavijesti.
Ad 1.  Prijedlog plana malih komunalnih akcija Mjesnog odbora Klaka  za 2023.
Članovi Vijeća primili su pisani materijal uz poziv.

   Vijeće jednoglasno, bez rasprave donosi

 Plan malih komunalnih akcija Mjesnog odbora Klaka za 2023.

/Plan se nalazi u privitku ovog zapisnika i njegov je sastavni dio/
Ad 2. Prijedlog radova na održavanju nerazvrstanih cesta Mjesnog odbora Klaka
Članovi Vijeća primili su pisani materijal uz poziv.

Vijeće jednoglasno donosi

ZAKLJUČAK
o prijedlozima radova na održavanju nerazvrstanih cesta
Mjesnog odbora Klaka 
Vijeće Mjesnog odbora Klaka predlaže da se u okviru djelatnosti održavanja nerazvrstanih cesta, Plana malih komunalnih akcija Mjesnog odbora Klaka u 2023. izvedu sljedeći radovi, poredani po pravu prvenstva:
1. Lelijska ulica od k.br. 7 do k.br. 7a asfaltiranje s  kanalicama

2. Vranplaninska  ulica cijela asfaltiranje s kanalicama

3. Ljubuška ulica  od k.br. 66 a do k.br. 66 f  i od k.br. 68 a do k.br. 68 h asfaltiranje s kanalicama

 4. Celovečki odvojak V asfaltiranje s kanalicama

Ad 3. Prijedlog radova na održavanju javnih zelenih površina Mjesnog odbora Klaka
Članovi Vijeća primili su pisani materijal uz poziv.

Vijeće jednoglasno donosi

ZAKLJUČAK
o prijedlozima radova na održavanju javnih zelenih površina
Mjesnog odbora Klaka
Vijeće Mjesnog odbora Klaka predlaže da se u okviru djelatnosti održavanja javnih zelenih površina, Plana malih komunalnih akcija Mjesnog odbora Klaka u 2023. izvedu sljedeći radovi:

1. Zelena površina između Aleje Blaža Jurišića 9 i Klekovačke 30 koja obuhvaća katastarske čestice 4979 i 4951/1, sanacija površine sadnjom trave i stabala (po mogućnosti voćaka)

2. Sanacija dotrajalih klupa u Ulici Mirka Deanovića

Ad 4. Davanje mišljenja na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.


Članovi Vijeća primili su pisani materijal uz poziv.

Vijeće jednoglasno donosi

ZAKLJUČAK

o davanju mišljenja na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

Vijeće  daje pozitivno mišljenje na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.


Ad 5. Davanje mišljenja na Prijedlog programa građenja komunalne infrastrukture na području Grada Zagreba u 2023.

Članovi Vijeća primili su pisani materijal uz poziv.

Vijeće jednoglasno donosi

ZAKLJUČAK

o davanju mišljenja na Prijedlog programa građenja komunalne infrastrukture na području Grada Zagreba u 2023.

Vijeće  daje pozitivno mišljenje na Prijedlog programa građenja komunalne infrastrukture na području Grada Zagreba u 2023.

Ad 6. Zahtjev za povremeno korištenje prostora mjesne samouprave, Zdenka Škreba 3, za potrebe Streličarskog kluba Dubrava 
Članovi Vijeća primili su pisani materijal uz poziv.

Vijeće jednoglasno donosi
ZAKLJUČAK
o davanju na povremeno korištenje prostora mjesne samouprave
I. Vijeće Mjesnog odbora  Klaka odobrava povremeno korištenje prostora u objektu mjesne samouprave Klaka, Zdenka Škreba 3, Streličarskom klubu Dubrava.

II. Prostor će se koristiti petkom od 18,00 do 20,00 sati.

Ad 7. Zahtjev građana za postavom dodatne ljuljačke na lokaciji dječjeg igrališta uz Grižansku ulicu
Članovi Vijeća primili su pisani materijal.

Vijeće jednoglasno donosi

ZAKLJUČAK
o davanju suglasnosti na zahtjev građana za postavom dodatne ljuljačke na lokaciji dječjeg igrališta uz Grižansku ulicu
I. Razmotrena je zamolba za postavljanjem dodatne ljuljačke na dječjem igralištu u Grižanskoj ulici.

II. Vijeće je suglasno da se postavi dodatna ljuljačka.
Budući da nitko više ne traži riječ, predsjednik zaključuje sjednicu.

Završeno  u 19,30 sati.

KLASA: 024-08/22-003/2291
URBROJ: 251-13-11-5/010-22-2
Zagreb, 14. studenog 2022.

Zapisnik sastavio Toma Kukoč,

predsjednik Vijeća
























Predsjednik









        
   Vijeća Mjesnog odbora 





















Toma Kukoč

